અત્યારે તેના કામનો આનંદ ઉઠાવી રહેલી યામી ગૌતમ ફરી વખત નાના પરદે પાછી ફરવા ઇચ્છતી નથી. યામીએ સાઉથની ફિલ્મોમાં પણ કામ કર્યું છે. તે કહે છે તે સાઉથના ડિરેક્ટર્સ સાથે કામ કરવાનો અનુભવ પણ અદભુત રહ્યો. આ બે જગ્યાની ભાષા અલગ છે. બાકી કોઇ ખાસ ફરક મને લાગ્યો નથી. હવે ટૂંક સમયમાં યામીની ‘સનમ રે’ ફિલ્મ રિલીઝ થઇ રહી છે. તે કહે છે કે આ ફિલ્મ મારા માટે ખૂબ જ મહત્વની છે. હું આ ફિલ્મમાં વિવિધ આયુવર્ગનાં પાત્ર ભજવી રહી છું. આ એક ઇન્ટેન્સ લવસ્ટોરી છે, તેમાં મારી સાથે ‘ફુકરે’ ફેમ પુલકિત સમ્રાટ છે. હું આ ફિલ્મમાં સિમલામાં રહેનારી યુવતીના પાત્રમાં છું.